5. Uguren i d-nemlal yal amhil niɣ d asenfar, ɣer-s uguren-nnes, abrid i issxelden ɣer ukemmel n umahil, yeẓra cra n uguren deg tirnitin yemmxalafen, tamezwarut deg unnar n urzaw, mani i nlaqqa astehzi n yudan seg tezrawt-aya, mani i nwella nẓella asentel-nneɣ deg uqeṣṣer di tgara-nsen, nettqeṣṣar am tutlayt n yal ass, amzun ixḍa d tazrawt i nxeddem bac ad d-nezzuɣer alli-nsen ɣer-neɣ, cra ttgaman ad d-ucen talɣutin, urɛad llan deg lɛeqleyya n zik, acku ur walfen ca s tezrawin am teyya, yerni deg tama n tezrawin, idlisen ɣef tsekla tacawit ulac, ma llan yuɛer bac ad ten-tafed.